b'\n_START_ARTICLE_\nPekka Saarinen\n_START_PARAGRAPH_\nPekka Saarinen (s. 27. hein\xc3\xa4kuuta 1983) on suomalainen moottoriurheilija ja PS Racing tallin tallip\xc3\xa4\xc3\xa4llikk\xc3\xb6. Saarinen aloitti uransa karting-sarjoissa voittaen Nordic ICA Junior championship-sarjan mestaruuden vuonna 1997. Samana vuonna h\xc3\xa4n oli toinen Formula A-sarjassa. Vuonna h\xc3\xa4n sijoittui toiseksi ICA Viking Trophy-luokassa. Vuosina 2003-04 Saarinen kilpaili Saksan Formula Renault ja Eurocup Formula Renault-sarjoissa. Vuonna 2005 Saarinen voitti Saksan Formula Renault-sarjan mestaruuden. Seuraavana vuonna Saarinen voitti Aasian Formula Renault Challenge-sarjan mestaruuden ja sijoittui kolmanneksi Kiinan Formula Renault Challenge-sarjassa. Vuonna 2007 Saarinen perusti oman PS Racing-tallin voittaen sen kuljettajana Aasian ja Kiinan Formula Renault Challenge-sarjojen mestaruudet. Vuosina 2008 ja 2011 h\xc3\xa4nen tallinsa voitti Aasian Formula Renault-sarjan mestaruuden. Vuonna 2010 Saarinen kilpaili HRF Roadsport V8 sarjassa seitsem\xc3\xa4n kilpailua voittaen yhden kilpailun ja sarjan mestaruuden. Seuraavana vuonna Saarinen ajoi vain kaksi kilpailua samassa sarjassa. Vuonna 2012 Saarinen ajoi kaksi kilpailua Aasian Porsche Carrera Cup sarjassa.'